Public procurement notice: Contract Award Notice
Published: 2019-03-19
Buyer: Digitaliseringsstyrelsen
Country: DK
Contract type: Services
Procedure: Competitive procedure with negotiation
CPV classification: 72200000 | 72210000: Software programming services | 72212517 | 72230000: Custom software development services | 72250000: System and support services
Estimated value: 939129750 DKK
Award criteria: The most economic tender

Technical requirements: Udbud af udvikling, drift, vedligeholdelse, support og videreudvikling af en national identitets- og autentifikationsløsning
Udbuddet omhandler anskaffelse, implementering, vedligeholdelse herunder løbende opdatering, drift samt videreudvikling af en for samfundet ny kritisk national identitets- og autentifikationsløsning (betegnet MitID) til identifikation af fysiske personer og udstedelse af digitale identiteter med tilhørende akkreditiver. Den nye løsning omfatter bl.a. visse af de funktionaliteter, der i dag er dækket af NemID.
I den forbindelse har Digitaliseringsstyrelsen og Finans Danmark ved selskabet FRI af 16.9.2015 A/S (”FR1”) indgået et partnerskab med henblik på at samarbejde om udbuddet, anskaffelsen og etableringen af den nye løsning. Kontrakten indgås således med Digitaliseringsstyrelsen og FR1 som kunde.
Løsningen skal stilles til rådighed for en række aktører; Brokere, RA-enheder, Fælles Offentlig Support (FOS) m.fl., som sammen med løsningen er beskrevet nærmere nedenfor under punkt II. 2.4.
Løsningen vil bygge på én fælles eID-løsning til sikker digital identifikation og autentifikation af fysiske personer på tværs af den offentlige og private sektor. Løsningen skal være skalerbar, modulært og fleksibelt opbygget, så der kan udvikles differentieret funktionalitet mod løsningen, og funktionalitet, som muliggør, at en Broker kan anvende den med begrænset egenudvikling. Som en del af løsningen etableres og udstilles administrative grænseflader samt en portal, der skal understøtte registrering af og yde support til slutbrugere, og en selvbetjeningsportal til slutbrugere (understøttende funktionalitet).
Løsningen skal etableres og løbende tilpasses i takt med den teknologiske udvikling, ændringer i trusselsbilledet og/eller skiftende Slutbrugerbehov bla. for at bevare tilliden til MitID’s sikkerhed, fx ved udvikling og implementering af ny funktionalitet. Dette indebærer også, at løsningen skal understøtte, at yderligere akkreditiver kan implementeres med minimal påvirkning af løsningen og Brokernes integration hertil.
Løsningen skal omfatte og håndtere ca. 6-9 000 000 aktive registrerede slutbrugere/identiteter, inkl. nyudstedelser, ca. 1 000 000 000 anmodninger om autentifikation pr. år via Brokere og tilslutning og support til 6-15 Brokere og supportere 150-200 RA-enheder.
Leverandøren skal varetage den daglige vedligeholdelse, support og drift, forvaltning af løsningen, fx indgåelse af aftaler med eksterne aktører og sikre de forretningsmæssige processer og fakturering.
Leverandøren skal bistå med videreudvikling af løsningen samt levere konsulentbistand i relation til løsningen og driften.
Leverandøren skal samarbejde tæt med kunden i relation til udvikling og drift og vil herudover skulle samarbejde om en række ydelser med følgende aktører:
- Brokere: virksomheder eller myndigheder, der formidler adgang til løsningen fx det offentlige NemLog-In og en række datacentraler,
- RA-enheder: registreringsautoriteter, private virksomheder og offentlige myndigheder, som er udpeget med henblik på registrering og support af slutbrugere,
- Supportorganisationer: FOS samt pengeinstitutbrokere, som har direkte supportadgang hos leverandøren i forhold til at yde bistand til slutbrugerne.
Det er afgørende, at udviklingen sker under hensyntagen til, at Brokere kan tilslutte sig tidligt i udviklingsforløbet, herunder at planlægningen tilgodeser, at nødvendige grænseflader og miljøer tidligt stilles til rådighed for Brokerne. Leverandøren skal i relation til Brokere stille en uafhængig tredjemands ydelser til rådighed for Kunden til certificering af Brokere, og leverandøren skal løbende understøtte og sikre processen, så Brokerne og leverandørens egne komponenter til enhver tid opfylder certificeringskravene.
Løsningen skal kunne anvendes af alle myndigheder/offentligretlige organer uden udbud, da etableringen af et nationalt eID ved en lov afløfter udbudspligten ved en nationalt forpligtende løsning.


Winner: Nets DanID A/S
Award value: 939129750
Number of bids: 3